पाएं अपने शहर की ताज़ा ख़बरें और फ्री ई-पेपरडाउनलोड करें
विदिशा। अब लकड़ी या फर्नीचर को कहीं लाने ले जाने के लिए लाइसेंस की अनिवार्यता नहीं होगी। अब व्यक्ति अपनी मर्जी से लकड़ी को ले जा सकता है। हालांकि यह व्यवस्था कुछ पेड़ों के लिए की गई है। लेकिन लोगों को इससे काफी राहत मिलेगी।राज्य शासन ने नीलगिरि, कैजुरिना, सुबबूल, बबूल, खमेर, पापुलर, इजरायली बबूल, विलायती बबूल, कटंग बाँस, आयातित और शंकुधारी काष्ठ की अन्य सभी प्रजातिया, जो मध्यप्रदेश में नहीं पाई जाती हैं। उनके परिवहन के लिए लाइसेंस की अनिवार्यता से मुक्त कर दिया गया है। शंकुधारी काष्ठ में चीड़, कैल, देवदार और पाईन शामिल हैं।
ग्राम पंचायतें अधिकृत: सिरिस, बेर, पलाश, जामुन, नीम, आम और कटंग बाँस से भिन्न बाँस प्रजातियों के
परिवहन के लिए लाइसेंस जारी करने के अधिकार भी ग्राम पंचायतों को दे दिए गए हैं। हालांकि इसमें यह जरूरी है कि जो व्यक्ति इन्हें कटवा रहा है और परिवहन कर रहा है, पेड़ उसकी निजी भूमि के होना
चाहिए। हालांकि यह व्यवस्था केवल जिले में परिवहन के लिए है। यदि जिले से वाहर परिवहन करना है तो व्यक्ति को वन मंडल अधिकारी की अनुमति लेना जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva zho_Hant eng_Latn